Thjodhildes Kirke
Thjodhildes Kirke, 
kirke i Brattahlíð (nuv. Qassiarsuk) i Grønland. Ifølge traditionen lod Þjóðhildur, Erik den Rødes hustru, en kirke bygge, efter at sønnen Leif havde omvendt hende til kristendommen. Den blev udgravet i 1960'erne, og dateringer af skeletter fra kirkegården henfører kirken til slutningen af 900-t. En kopi af bygningen blev åbnet i Qassiarsuk i 2000 i forbindelse med fejringen af tusindåret for indførslen af kristendommen i Grønland.